12 шо хан тоьхна Iазиз набахте хьажийра. Тоххара, ЦIе-Веданахь Iазизна евзаш ма-хиллара, эгIазчу дегIахь йолу Ану гIорасиз хетара, цуьнан ницкъ кхочур бац доьзал хене баха аьлла, ойла кхоллалора. Амма сарралц кан лахьочохь, кIа оручохь, я кхечанхьа, колхозехь «трудоденош» дахархьама бан безачу белхашкара цIа йогIу Ану, мелла а, тоьлла хуьлура. ТIеттIаийзийначу тIелхигийн киснаш чохь хуьлура бераш мацаллех доху кIан, берцан буьртигаш я картолийн хIоънаш.